Official Journal L 350 , 31/12/1994 P. 0052 - 0053

Finnish special edition: Chapter 2 Volume 15 P. 0004

Swedish special edition: Chapter 2 Volume 15 P. 0004



NARIADENIE KOMISIE (ES) č. 3330/94 z 21. decembra 1994 o colnom zatrieďovaní určitých kusov hydiny, ktorým sa mení a dopĺňa nariadenie (EHS) č. 2658/87 o colnej a štatistickej nomenklatúre a o Spoločnom colnom sadzobníku KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2777/75 z 29. októbra 1975 o spoločnej organizácii trhu s hydinovým mäsom[1], naposledy zmenené a doplnené nariadením (EHS) č. 574/93[2], najmä na jeho články 3 a 53, keďže sa zistilo, že zatriedenie určitých kusov hydiny spôsobuje problémy, ktoré vyplývajú z neexistencie presných definícií v colnej a štatistickej nomenklatúre ustanovenej nariadením Rady (EHS) č. 2658/87[3], naposledy zmeneným a doplneným nariadením Komisie (EHS) č. 3115/94[4]; keďže tieto definície by sa mali ustanoviť s cieľom zabezpečiť jednotné uplatňovanie poplatkov v sektore hydinového mäsa; keďže podľa článku 11 ods. 1 nariadenia (EHS) č. 2777/75 je colná nomenklatúra uplatniteľná podľa uvedeného nariadenia stanovená v kombinovanej nomenklatúre; keďže by sa preto mala zmeniť a doplniť; keďže opatrenia stanovené v tomto nariadení sú v súlade so stanoviskom Riadiaceho výboru pre hydinové mäso a vajcia, PRIJALA TOTO NARIADENIE: Článok 1 Pri uplatňovaní poplatkov v sektore hydinového mäsa platia tieto definície: 1. "Polovičky" na účely podpoložiek 0207 39 13, 0207 39 33, 0207 39 57, 0207 39 61, 0207 39 63, 0207 41 11, 0207 42 11, 0207 43 21, 0207 43 23 a 0207 43 25: polovice hydinových trupov získané pozdĺžnym rezom v rovine podľa prsnej a chrbtovej kosti; 2. "Štvrtiny" na účely podpoložiek 0207 39 13, 0207 39 33, 0207 39 57, 0207 39 61, 0207 39 63, 0207 41 11, 0207 43 21, 0207 43 23 a 0207 43 25: štvrtiny so stehnom alebo prsiami získané priečnym rezom polovice; 3. "Celé krídla, tiež bez špičiek" na účely podpoložiek 0207 39 15, 0207 39 35, 0207 39 65, 0207 41 21, 0207 42 21, 0207 43 31: hydinové kusy pozostávajúce z ramennej kosti, vretennej kosti a lakťovej kosti spolu s okolitým svalstvom. Špičky obsahujúce karpálne kosti môžu, ale nemusia byť odstránené. Rezy sa robia v kĺbe; 4. "Prsia" na účely podpoložiek 0207 39 21, 0207 39 41, 0207 39 71, 0207 39 73, 0207 41 41, 0207 42 41, 0207 43 51 a 0207 43 53: hydinové kusy pozostávajúce z prsnej kosti a rebier po oboch jej stranách spolu s okolitým svalstvom; 5. "Stehná" na účely podpoložiek 0207 39 23, 0207 39 75, 0207 39 77, 0207 41 51, 0207 43 61 a 0207 43 63: hydinové kusy pozostávajúce zo stehennej kosti, holennej kosti a lýtkovej kosti spolu s okolitým svalstvom. Dva rezy sa robia v kĺboch; 6. "Dolné časti morčacích stehien" na účely podpoložiek 0207 39 43, 0207 42 51: morčacie kusy pozostávajúce z holennej kosti a lýtkovej kosti spolu s okolitým svalstvom. Dva rezy sa robia v kĺboch; 7. "Morčacie stehná iné ako dolné časti" na účely podpoložiek 0207 39 45 a 0207 42 59: morčacie kusy pozostávajúce zo stehennej kosti spolu s okolitým svalstvom alebo zo stehennej kosti, holennej kosti a lýtkovej kosti spolu s okolitým svalstvom. Dva rezy sa robia v kĺboch. Článok 2 Kapitola 2 prílohy I k nariadeniu (EHS) č. 2658/87 sa týmto mení a dopĺňa takto: 1. Doplnková poznámka č. 4 sa nahrádza takto: "4. Platia tieto definície: a) "Hydinové kusy nevykostené" na účely podpoložiek 0207 39 13 až 0207 39 23, 0207 39 33 až 0207 39 45, 0207 39 57 až 0207 39 77, 0207 41 11 až 0207 41 51, 0207 42 11 až 0207 42 59 a 0207 43 21 až 0207 43 63: v nich špecifikované kusy, vrátane všetkých kostí. Čiastočne vykostené hydinové kusy uvedené v písmene a) patria do podpoložiek 0207 39 25, 0207 39 47, 0207 39 83, 0207 41 71 alebo 0207 43 81; b) "Polovičky" na účely podpoložiek 0207 39 13, 0207 39 33, 0207 39 57, 0207 39 61, 0207 39 63, 0207 41 11, 0207 42 11, 0207 43 21, 0207 43 23 a 0207 43 25: polovice hydinových trupov získané pozdĺžnym rezom v rovine podľa prsnej a chrbtovej kosti; c) "Štvrtiny" na účely podpoložiek 0207 39 13, 0207 39 33, 0207 39 57, 0207 39 61, 0207 39 63, 0207 41 11, 0207 42 11, 0207 43 21, 0207 43 23 a 0207 43 25: štvrtiny zo stehnom alebo prsiami získané priečnym rezom z polovice; d) "Celé krídla, tiež bez špičiek" na účely podpoložiek 0207 39 15, 0207 39 35, 0207 39 65, 0207 41 21, 0207 42 21, 0207 43 31: hydinové kusy pozostávajúce z ramennej kosti, vretennej kosti a lakťovej kosti spolu s okolitým svalstvom. Špičky obsahujúce karpálne kosti môžu, ale nemusia byť odstránené. Rezy sa robia v kĺbe; e) "Prsia" na účely podpoložiek 0207 39 21, 0207 39 41, 0207 39 71, 0207 39 73, 0207 41 41, 0207 42 41, 0207 43 51 a 0207 43 53: hydinové kusy pozostávajúce z prsnej kosti a rebier po oboch jej stranách spolu s okolitým svalstvom; f) "Stehná" na účely podpoložiek 0207 39 23, 0207 39 75, 0207 39 77, 0207 41 51, 0207 43 61 a 0207 43 63: hydinové kusy pozostávajúce zo stehennej kosti, holennej kosti a lýtkovej kosti spolu s okolitým svalstvom. Dva rezy sa robia v kĺboch; g) "Dolné časti morčacích stehien" na účely podpoložiek 0207 39 43 a 0207 42 51: morčacie kusy pozostávajúce z holennej kosti a lýtkovej kosti spolu s okolitým svalstvom. Dva rezy sa robia v kĺboch; h) "Morčacie stehná iné ako dolné časti" na účely podpoložiek 0207 39 45 a 0207 42 59: morčacie kusy pozostávajúce zo stehennej kosti spolu s okolitým svalstvom alebo zo stehennej kosti, holennej kosti a lýtkovej kosti spolu s okolitým svalstvom. Dva rezy sa robia v kĺboch; i) "Husacie alebo kačacie paletá" na účely podpoložiek 0207 39 81 a 0207 43 71: ošklbané a úplne vypitvané husi alebo kačice bez hláv alebo nôžok bez trupových kostí (prsných kostí, rebier, chrbtovej a krížovej kosti), ale so stehennými kosťami, holennými kosťami a ramennými kosťami." 2. Doplnková poznámka č. 7 sa vypúšťa. Doplnková poznámka č. 8 sa stáva doplnkovou poznámkou č. 7. Článok 3 Toto nariadenie nadobúda účinnosť 1. januára 1995. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 21. decembra 1994 Za Komisiu René STEICHEN člen Komisie [1] Ú. v. ES L 282, 1.11.1975, s. 77. [2] Ú. v. ES L 152, 24.6.1993, s. 1. [3] Ú. v. ES L 256, 7.9.1987, s. 1. [4] Ú. v. ES L 345, 31.12.1994, s. 1.